Document ID: /roh_data/filtered/fineweb-2-filterrobots_roh.jsonl.gz/63676

Ils Republicans en il congress american han retratg in sboz da lescha per midar la refurma da sanadad da l'anteriur president Barack Obama - «Obamacare». La votaziun planisada en la chombra da represchentants è vegnida abolida, «Trumpcare» ha fatg naufragi.
Il president american Donald Trump haja supplitgà il president da la chombra Paul Ryan da far quest pass. Il motivs èn las pitschnas schanzas per la proposta ord la Chas'alva. Da retrair l'Obamacare è in'empermischun da Trump ord il cumbat electoral. Il Trumpcare è dentant er dispitaivel en la partida dal president.